*Jézus ezt mondta neki: „Feltámad a testvéred!” (Jn 11,23)*

A feltámadás annyit jelent: megszűnik a halott állapot. Korábban létezett egy élő helyzet, ami most hiányzik, de a feltámadás által helyreáll. Jézus az élet forrása minden tekintetben. Életet „újraindítani” Jézus számára kellemes feladat, az érintett pedig azzá válik, aki volt. A feltámadás által nem lesz más az ember, nem kap más tulajdonságokat, ott folytatja, ahol megszakadt a folyamat. Ez az ígéret hangzik el Márta számára, ezáltal Lázár ott folytatja, ahol halála előtt abbahagyta.

Jézus a jó hírt közölte Mártával. Jézus Önmagában hordozza a jó hírt, mert Ő Maga a jó hír. Ő az, aki képes életet adni, vagy újból elindítani. Ezen a tényen ne változtat semmi. Még az sem, ha soha nem tapasztaltam. Ez a tény akkor sem változik, ha a környezetemben sincs senki, aki ezt tapasztalat által bizonyíthatná.

A Jó Hírt el kell hinni, Jézus mondatait el kell hinni. Hit által lépnek működésbe Isten ígéretei. A Te életedben is. *Vadon Gyula*